Paterna es prepara per a acollir la Survival Zombie aquest 1 de juliol
29/06/2017

# Paterna es prepara per a acollir la Survival Zombie aquest 1 de juliol

[![Paterna es prepara per a acollir la Survival Zombie aquest 1 de juliol ](/images/noticias/2017/05/survival-zombie.jpg)](/images/noticias/2017/05/survival-zombie.jpg)

29.06.2017

Durant l'esdeveniment no es tancarà cap carrer al tràfic, per la qual cosa es demana precaució especial als conductors

Paterna acollirà el pròxim 1 de juliol la Survival Zombie, un joc multitudinari de supervivència en què els participants hauran de superar diferents proves per a evitar ser atrapats per les desenes de zombies que ompliran els carrers de Paterna.

L'esdeveniment tindrà lloc entre les 23h i les 6h de la matinada en el centre de Paterna i els seus voltants.

El joc compta amb escenes teatralitzades en zones com el Parc Central, el Cohetódromo o la Plaça de la Replaceta, per la qual cosa l'Ajuntament recomana a la població no espantar-se si veuen zombies, i tampoc cridar la policia per este motiu, perquè es tracta d'un joc i alguns dels participants són actors.

El regidor de Joventut José Manuel Mora, ha explicat que "es tracta d'una iniciativa que té com a objectiu oferir als jóvens paterneros i paterneras una opció d'oci alternativa i fora del comú".

Per la seua banda, la regidora de Seguretat, Núria Campos, hi ha assenyalat que "'durant tota la nit, la policia local de Paterna vetlarà per la seguretat de tots els veïns i veïnes de Paterna i perquè el joc es desenrotlle sense altercats".

En eixe sentit, la regidor Campos, ha recordat que els participants hauran de complir amb la normativa, "per la cual cosa que està prohibit que els participants porten alcohol" i ha demanat precaució als conductors durant les hores que dure el joc "encara que no es tancarà cap carrer al tràfic, és important que s'extreme la prudència en les zones on es desenrotlle l'event".

Per últim, des de l'organització han senyalat que encara es poden adquirir entrades a través de la web survivalzombie.es, el preu del qual variarà en funció del paper que es vullga interpretar durant el joc (supervivent o zombie) .

A més, els paterneros i paterneras podran beneficiar-se d'un descompte oficial en el preu de les entrades de supervivent. Els interessats bonificaran la mitat del preu durant la compra de l'entrada, i l'altra mitat el dia de l'esdeveniment presentant el seu DNI.